En 52-årig mand blev torsdag aften udsat for et røveri da han befandt sig i sin lejlighed i Svendsgade i Aalborg. To personer trængte ind i lejligheden, hvor den 52-årige lå og småsov i mørket, oplyser Nordjyllands Politi. Mens den ene røver holdt manden fast rodede den anden rundt i lejligheden, hvor han fandt 600 kr., som de stjal. Begge røvere beskrives som 25 - 30 år, ca 170 cm høje og mørke i huden.

Referat:
To røvere overraskede 52-årig mand